SUID-AFRIKAANSE RADIOLIGA NUUS SONDAG 18 DESEMBER 2016 


Goeiemêre en welkom by die weeklikse nuusuitsending van die Suid-Afrikaanse 
Radioliga, gelees deUr uie ie ee ee se se ee ee ee aas (jOU NaaM, FOEpsein en OTH) 


Die Suid-Afrikaanse Radioliga saai elke Sondag om 08:15 Sentraal Afrika Tyd in 
Afrikaans en om (08:30 Sentraal Afrika Tyd in Engels landswyd `n nuusbulletin 
uit op HF sowel as op verskeie BHE- en UHF-herhalers. Vir Echolink-luisteraars 
is daar `n herleiding deur Johan, ZSGJPL. `n Potgooi is ook beskikbaar op die 
Liga se web tuiste. 


Hierdie oudio bulletin kan van die Liga se web tuiste by www.sarl.org.za afgelaai 
word. `n Teks weergawe van hierdie en vorige bulletins kan ook daar verkry word 
en jy kan ook inteken om nuwe bulletins per e-pos te ontvang. 


In die nuus vandag, 

KERS BOODSKAP VAN DIE SARL PRESIDENT 

HET JY JOU LISENSIE BETAAL? 

en 

'N NUWE KANTOORBESTUURDER IS AANGESTEL 

Bly ingeskakel vir meer inligting oor hierdie en ander interessante nuus items. 


** Die Liga President, Nico, ZS6GOL, sê, “Ons is weereens op die drempel van 
die feesseisoen, 'n tyd waarin ons Christen lede die geboorte van die Verlosser 
vier en ander weer voorberei vir `n tydperk van rus en ontspanning saam met 
vriende en familie. 


Hierdie jaar het die Liga 'n paar werklike uitdagings ervaar, maar ek is bly om 
te sê dat die Suid-Afrikaanse Radioliga skip weer op koers is en vaar in kalmer 
waters. Ons sien uit daarna om meer lede en klub deelname aan Liga sake in die 
komende jaar te ervaar. Die feesseisoen is uiteraard vakansietyd. `n Tydperk 
om jou batterye te herlaai en dit is my wens dat Suid-Afrikaanse Radioliga lede 
dit sal geniet; dat hulle die nodige tyd saam met hul gesinne sal spandeer en 
ook amateur radio sal geniet. Handhaaf `n goeie balans tussen hierdie twee 
aspekte, soos vereis deur die Amateur Kode. Kom terug uitgerus en verfris, vol 
entoesiasme vir `n nuwe jaar van Liga aktiwiteite. 


Graag maak ek van hierdie geleentheid gebruik om al ons lede en vrywilligers te 
bedank vir hul toewyding aan die stokperdjie en die bevordering van die Liga. 
Ek bedank veral die klubs vir hul ondersteuning in die bestuur van RAE klasse, 
kompetisie deelname, snuffelmarkte, jeugprogramme en ander aktiwiteite ter 
ondersteuning van Amateurradio. 


Onthou asseblief om waaksaam en versigtig te wees - die gevare en bedreigings 
waaraan ons almal blootgestel is, neem nie af in die feesseisoen nie. 


My wense vir 'n vrugbare, voorspoedige en aangename 2017 vir julle elkeen 
afsonderlik en ook aan die Suid-Afrikaanse Radioliga as geheel. 


** Het jy jou lisensie betaal? Jy word aangeraai om seker te maak dat jy jou 
amateurradio lisensie vir vanjaar betaal het. Indien nie, word aanbeveel dat jy 
dit dadelik doen. OKOSA is nie verplig om fakture uit te stuur nie, die onus 
rus op die lisensiehouer. As jy nie vir die 2016/2017 jaar betaal het nie, betaal 
R525 en jy is gedek vir vanjaar en die volgende 4 jaar met geen verhogings nie. 
Die fooi vir die huidige 2016/2017 jaar is R126. 


OKOSA is in die proses met die implementering van 'n OKOSA Raad besluit om 
alle lisensies wat nie binne 30 dae vanaf 1 April hernu is nie te kanselleer. Terwyl 
dit nog in die implementerings fase is, maak seker jy het vanjaar jou lisensie fooi 
betaal. Versuim om dit te doen sal beteken dat jy weer moet aansoek te doen 
vir `n nuwe lisensie en jy kan vind dat iemand anders aansoek gedoen het en 
jou roepsein gekry het. 


Die Liga is bewus daarvan dat baie van die radio amateurs wat hul lisensies 
betaal het, het nog geen dokumentasie van OKOSA ontvang het nie. Hierdie 
saak sal opgeneem word met OKOSA in die nuwe jaar. Let daarop dat alle 
OKOSA kantore vanaf 15 Desember gesluit sal wees en sal heropen op 3 Januarie 
2017. 


** 'n Nuwe kantoorbestuurder is aangestel. Mev Kelley Heslop was die suk- 


sesvolle kandidaat n4 `n reeks onderhoude vroeg in Desember. Kelly sal op 
Donderdag 12 Januarie 2017 begin werk. Ons verwelkom Kelly by die Nasion- 
ale Amateurradiosentrum en wens haar alles van die beste toe. 


** Okosa vra moeilike vrae tydens die Tipe Goedkeuring Verhoor. Die Liga 
President, Nico van Rensburg, ZS6@L, en Regulasies Bestuurder, Hans van 
de Groenendaal, ZS6GAKV, het die OKOSA verhoor oor Tipe Goedkeuring op 
Dinsdag 14 Desember 2016 bygewoon. OKOSA Raadslede en vakkundiges het 
`n paar moeilike vrae gevra en verduidelikings vereis van die Suid-Afrikaanse Ra- 
dioliga oor verskeie redes waarom alle amateurradio toerusting vrygestel moet 
word van tipe goedkeuring. Daar is 'n algemene waardering dat self geboude am- 
ateur radio toerusting in ag geneem moet word vir vrystelling van goedkeuring, 
maar dit sal nie die geval vir kommersieële toerusting wees nie. In die Europese 
Unie is self- geboude amateur radio toerusting vrygestel van goedkeuring, maar 
amateur radio toerusting wat kommersieel geproduseer is, moet voldoen aan 'n 
paar ETSI (Europese Tegniese Standarde Instituut) standaarde. 


Tipe Goedkeuring vrystelling is nie net 'n probleem vir amateur radio nie, 
maar vir die hele kommunikasiebedryf. Verskeie bedryfs verteenwoordigers het 
voorgestel dat OKOSA toerusting wat voldoen aan die relevante SABS en/of 
ETSI standaarde, vrygestel word van goedkeuring. Daar is ook `n deurlopende 
gesprek oor die etikettering van toerusting, met ander woorde, selfs as toerust- 
ing aan `n aanvaarbare standaard voldoen, moet OKOSA dit verifieer en n 
magtiging uit reik om die toerusting te etiketteer. OKOSA het verder insette 
genooi met die sperdatum van 13 Januarie 2017. 


Jy luister na `n nuusbulletin van die Suid-Afrikaanse Radioliga 


** Konsep 2017 Radio Frekwensie Bandplan. Die Suid-Afrikaanse Radio liga 
bestudeer die konsep-bandplan en is bewus van 'n aantal foute en weglatings 
in die amateur toekennings. Okosa het kommentaar op die konsep genooi met 
23 Januarie as die sperdatum en sal openbare verhore hou tussen 2 en 3 Febru- 
arie 2017. Dit is egter belangrik om die volle konsep te bestudeer en die impak 
van die voorstel op amateur radio te beskou, en nie net een of twee frekwen- 
sie bande nie. Okosa het `n proses wat gevolg moet word uiteengesit en die 
Suid-Afrikaanse Radioliga is besig om dit te doen. Dit is nie net om iemand 
by OKOSA te skakel of n e-pos te stuur nie. Dit is belangrik om die nasion- 
ale bandplan te hersien in terme van die finale beslissings van WRC-15 en die 
huidige radiofrekwensie regulasies. Daarbenewens kan die Suid-Afrikaanse Ra- 
dioliga voorstelle vir toekennings wat nie in die konsep-bandplan is nie motiveer 
waarom OKOSA die Liga se voorstelle in ag moet neem. 


Skakels na al die dokumente sal gepos word op die Liga se webblad. Insette 
van radio amateurs word word verwelkom. Jy kan jou insette stuur aan sarl- 
regwg@sarl.org.za. Die Liga se Regulatoriese span sal op die insette aan OKOSA 
gedurende die eerste week Januarie 2016 werk. 


** Radio Australië Kortgolf Uitsendings eindig op 31 Januarie 2017. Nog `n 
prominente kortgolf uitsaaier gaan sluit nadat die Australiese Uitsaaikoperasie 
(ABC) aangekondig het dat hy sy kortgolf uitsendings op 31 Januarie 2017 
beeindig. Die stasie, gewild onder KGLs, saai uit in die 31, 25, 19 en 16 meter 
bande. Die skuif is in lyn met die nasionale uitsaaier se beplanning om weg 
te doen met verouderde tegnologie en om sy digitale inhoud, insluitend DAB 
-- digitale radio, aanlyn en mobiele dienste uit te brei, tesame met FM dienste 
vir internasionale gehore. Die ABC het gesê dat die geld wat gespaar word as 
gevolg van die beëindiging van kortgolf uitsending in ander program verspreiding 
tegnologie sal gebruik. Radio Australië programme sal beskikbaar wees via 
strooming, satelliet en ander media. 


As hierdie tendens voortduur gaan die opvolgers van vroeë radio amateurs wat 
95 jaar gelede kortgolf Trans-Atlantiese kommunikasie bewerkstellig het, uitein- 
delik die hele HF kortgolf spektrum erf wanneer al die kommersiële en militêre 
stasies, ens., weg beweeg na satelliete, BHF of hoër frekwensies. 


** Hannes Coetzee, ZS6BZP, berig dat die verwagte sonaktiwiteitsvlak laag gaan 
wees. Daar is bykans geen kans vir ernstige sonfakkels nie. Diegene wat hulle 
eie frekwensievoorspellings wil doen, kan 'n verwagte effektiewe sonvlektelling 
van minder as 5 vir die week gebruik. Amateurs kan goeie openinge op die 15 
tot 20 m bande verwag. Besoek gerus die webtuiste spaceweather.sansa.org.za 
vir meer inligting. 


** Die SARL-nuus span wens vir jou en jou familie `n geseënde Kersfees toe, 
aan ons Joodse lede 'n gelukkige Chanukah en vir die res, geniet die vakansie. 


Nou vir die dagboek van gebeure: 


27 Desember - sluitingsdatum vir Januarie 2017 Radio ZS artikels 31 Desember 


- laaste dag van die YOTA Maand 2016 en vernietig jou kopie van die 2016 
Blouboek. 1 Januarie laai 'n afskrif van die 2017 Blouboek af 14 en 15 Januarie 

Hunting LIONS in die lug 20 tot 22 Januarie - die PEARS Nasionale BHF/UHF 
kompetisie 


Om hierdie bulletin mee af te sluit, `n herhaling van ons belangrikste item in 
die nuus vanoggend. 


Die Liga President, Nico, ZS6OL, sê, “Ons is weereens op die drempel van die 
feesseisoen, `n tyd waarin ons Christen lede die geboorte van die Verlosser vier 
en ander weer voorberei vir 'n tydperk van rus en ontspanning saam met vriende 
en familie. Graag maak ek van hierdie geleentheid gebruik om al ons lede en 
vrywilligers te bedank vir hul toewyding aan die stokperdjie en die bevordering 
van die Liga. Ek bedank veral die klubs vir hul ondersteuning in die bestuur 
van RAE klasse, kompetisie deelname, snuffelmarkte, jeugprogramme en ander 
aktiwiteite ter ondersteuning van Amateurradio. My wense vir 'n vrugbare, 
voorspoedige en aangename 2017 vir julle elkeen afsonderlik en ook aan die 
Suid-Afrikaanse Radioliga as geheel. 


** Die Suid-Afrikaanse Radioliga se nuusdiens nooi klubs en individue uit om 
nuusbrokkies van belang vir radio amateurs en kortgolf luisteraars in te dien. 
Plaas nuusberigte indien moontlik, in beide Engels en Afrikaans op die Suid- 
Afrikaanse Radioliga webtuiste onder die 'news inbox” skakel nie later as die 
Donderdag wat die bulletin datum voorafgaan nie. 


Luister elke Sondagoggend om 10:00 sentraal Afrika tyd na “Amateur Radio 
Today”. Daar is herleiding op 7 082 kHz laer syband, 7 205 en 17 760 kHrz 
AM en verskeie herleidings op BHF en UHF frekwensies regoor Suid-Afrika. 
'n Potgooi deur Dick, ZS6RO, is ook beskikbaar. `n Heruitsending vind op 
Maandae om 18:30 sentraal Afrika tyd op 4 895 kHz plaas. 


Ons ontvang graag jou sein rapporte, kommentaar en voorstelle, stuur `n €- 
pos aan artoday@sarl.org.za. Sentech borg die uitsendings op die nie-amateur 
frekwensies. 


Jy het geluister na `n nuusuitsending van die Suid-Afrikaanse Radioliga, 
saamgestel deur Dennis Green, ZSABS, ie deur Johan de Bruyn, 
ZSGJHB, en gelees deur... us ses se se ie 


73 en 88, dankie dat jy geluister het. 
/EX 


